اردوغان آوروپا مطبوعاتیندا
جمهور باشقانی و 27-جی دؤور میللت وکیلی سئچیم نتیجه‌لری، آوروپا مطبوعاتیندا دا گئنیش یئر تاپدی.
بی.بی.سی، جمهور باشقانی رجب طیب اردوغانین نتیجه‌لره دایر آچیقلاماسی‌نین آردین‌دان خبرینی مانشئته چکرکن، "اردوغان رسمی اولمایان نتیجه‌لر ایله غلبه‌سینی اعلان ائدیب." باش‌لیغینی ایستیفاده ائتدی.
سئچیم‌لری، آنادولو آژانسی و TRT World-دون خبرلرینه اساس‌لانا‌راق آنلیق تعقیب ائدن د گااردین قزئتی ده رسمی اولمایان نتیجه‌لرین آچیقلانماسی‌نین آردین‌دان "اردوغان غلبه اعلان ائدیب، اما موخالیفت هله کی، قبول ائتمه‌دی." باش‌لیغینی ایستیفاده ائتدی.
Sky News تلویزیونونون اینترنت ایسه "قازانیب" ایفاده‌سینی دیرناق ایچینه آلا‌راق "اردوغان تورکیه‌دکی جمهور باشقانی سئچیم‌لرینی قازاندی." باش‌لیغینی آتدی.
اوتریش
اؤلکه‌نین اؤنده گلن قزئت‌لرین‌دن، آشیری ساغا یاخین‌لیغی ایله تانینان Kronen، سئچیم نتیجه‌لرینی "اردوغان یوزده 53 ایله سئچیم‌لری یئنی‌دن قازاندی." باش‌لیغی ایله اوخوجولارینا چاتدیردی.
در استاندارد قزئتی ده تورک سئچیجی‌لرین یوزده 87  قاتیلیم ایله صاندیق‌لارا چوخ ماراق گؤستردیگینه ایشاره ائده‌رک، اردوغان و آک پارتینین سئچیمی اؤنده آپاردیغینی قئید ائدیب.
لیبرال ساغ گؤروش‌لو کوریر قزئتی ایسه سئچیم‌نین نتیجه‌سینی " اردوغان ایلک تبریک‌لری آلماغا باشلادی." باش‌لیغی بیلدیریب.
آلمانیا
بیلد قزئتی سئچیم ایله باغلی خبرینده "اردوغان اؤنده آپاریر. آنجاق پارلامنتده اکثریت مسئله‌سینده یئل‌لنیر. موخالیفت مانیپولولاسیون ادعاسیندا اولور." ایفاده‌لرینی یئر وئردی.
در اشپیگل ژورنا‌لی‌نین اینترنت سایتیندا "اردوغان غالیبیتینی اعلان ائدیب. "باش‌لیغی سئچیم ائدیلیب.
زیت و فرانکفورتر آللگیمن زایتونگ " اردوغان اؤز غلبه‌سینی اعلان ائدیب"،
Tagesteitung ایسه "اردوغان اؤنده، مانیپولاسیون ادعا‌لاری" باش‌لیق‌لارینی آتدی.
فوکوس دا سئچیم خبرلرینده "بوتون سس‌لر ساییلمادی لاکین اردوغان اؤزونو غالب اولا‌راق اعلان ائتدی." ایفاده‌لرینی ایستیفاده ائتدی.
فرانسا
فرانسانین اؤنده گلن قزئت‌لرین‌دن لو موند، "تورکیه‌ده سئچیم‌لر: اردوغان قیسمی نتیجه‌لره گؤره باشدا، موخالیفت اعتراض ائدیر." باش‌لیغی ایله وئریب دولت یایینجیسی فرانس اینفو، سئچیم‌لره دایر یایینلادیغی خبرده، "تورکیه: رجب طیب اردوغان جمهور باشقانی سئچیمی‌نین ایلک توروندا غلبه الده ائتدیگینی ادعا ائدیر، موخالیفت رقم‌لره اعتراض ائدیر." باش‌لیغینی ایستیفاده ائتدی.
سوئد
سوئد دولت تلویزیونو SVT ایلک خبرلرینی اردوغان قازانماق یولوندا." آنونسو ایله چاتدیردی. داها سونرا صاندیق‌لارین یوزده 70ی‌نین آچیلدیغینی بیل‌دیرن SVT "اردوغانین سس‌لرین یوزده 55ینی، محرم اینجه ده اوزده 29ونو آلدیغینی" ایفاده ائتدی.
سوئدین ان بؤیوک قزئتی آفتونبلادت اردوغان قازانماق اوچون. باش‌لیغی ایله یایدیغی خبرده، سس‌لرین یاری‌سی‌نین ساییلدیغینی، اردوغانین یوزده 55 سسله اؤنده گئتدیگینی و ان یاخین رقیبی محرم اینجه ایسه 28ده قالدیغینی بیلدیریب.
ماجاریستان
ماجاریستانین ان چوخ ایزلنن تلویزیون هیر تی. وی سئچیم خبرینی اردوغان ایداره ائتمه‌یه باشلایابیلیر. باش‌لیغی ایله وئرردی.
ماجار خبر آژانسی (MTI) ده اردوغان جمهور باشقانی سئچیم‌سینده غلبه‌سینی آچیقلاییب. باش‌لیغی ایله وئردیگی خبرده، اردوغانین غلبه‌سینی ایلک توردا اعلان ائتدیگینی بیلدیریب.
ایسپانیا
ایسپانیانین آپاریجی قزئت‌لرین‌دن الپایس، "2002دن بری آرالیق‌سیز اولا‌راق اؤلکه‌نی یؤنئتدیغینی" وورغولادیغی اردوغانین یئنی‌دن سئچیلمه‌یه نایل اولماسینی اؤنه چیخاردی.
ائل موندو قزئتی ده موخالیفتین سئچیم نتیجه‌لرینی تانیماق مسئله‌سین‌دکی ناراضی‌لیغینا باخمایا‌راق تورکیه‌نین قرارینی وئردیگینی و اردوغانین سس‌لرین تخمینن یوزده 53ونو آلا‌راق جمهور باشقانی سئچیلدیگینی یازیب.
یونانیستان
پروتو تما قزئتی، "اردوغانین غلبه‌سی: ایلک توردا صدر سئچیلیر، مجلیسی ده آلیر." باش‌لیغینی ایستیفاده ائتدی.
Eleftheros Typos قزئتی، "تورکیه‌دکی صاندیق‌لار، ایلک توردا اردوغانین غلبه‌سینی گؤستریر" کی، باش‌لیغینی سئچدی.
کاتیمرینی قزئتی ایسه سئچیم‌لرده اردوغانین اؤنده گئتدیگینی بیلدیریب.
بولغاریستان
بولغاریستان میللی تلویزیونو (BNT) تورکیه‌دکی سئچیم نتیجه‌لری‌نین جمهور باشقانی رجب طیب اردوغانی ایکینجی بیر 5 ایللیک جمهور باشقانی‌لیک دؤورونه دوغرو "گؤندردیگینی"، ائشیدردی.
بولغاریستان میللی رادیوسو (BNR) و اؤلکه‌نین ان بؤیوک اؤزل تلویزیون کانا‌لی BTV ایسه تورکیه‌دکی سئچیم نتیجه‌لری ایله باغلی اولا‌راق تورکیه‌ده یاشایان بولغاریستان گؤچمن‌لری‌نین گؤزلنتی‌لرینه گئنیش یئر وئردی.
هولند
"اردوغان تورکیه‌دکی سئچیم‌لرده هم اوددو، هم ایتیردی." باش‌لیغینی آتان آلگمین داگبلاد قزئتی، اردوغانین جمهور باشقانی سئچیمنی چوخ راحت قازاندیغینی آنجاق میللت وکیلی سئچیمینده اکثریتی ایتیرجگینی یازدی.
بوسنی و هرزگووئین، صرربیستان، کورواسی، قاراداغ
بوسنی و هرزگووئین‌ین ان چوخ اوخونان قزئت‌لرین‌دن دنئونی آواز خبرینده بوسنی و هرزگووئین جمهور باشقانی شوراسی‌نین باشقانی بکیر ایزتبگوویج‌ین اردوغانی تبریک مکتوبونا یئر وئردی.
بوسنی و هرزگووئین‌ین دیگر بیر اهمیت‌لی قزئتی Oslobodjenje ده "اردوغان غلبه‌سینی اعلان ائدیب." باش‌لیغینی ایستیفاده ائده‌رک، جمهور باشقانی اردوغانین چیخیشینا گئنیش یئر وئریب.
صربیستانین رسمی خبر آژانسی TANJUG-ون اینترنت سایتیندا یئر آلان خبرده، "اردوغان ایلک توردا غلبنی آچیقلاییب." ایفاده‌سینه یئر وئریب.
کورواسی‌نین اؤنملی خبر پورتاللاریندان‌ Dnevnik ده سس‌لرین یوزده 90ین‌دان چوخونون ساییلدیغینی بیل‌دیره‌رک، اردوغانین چیخیشینا گئنیش یئر وئریب.
قاراداغین رسمی خبر سایتی RTCG، تورکیه‌دکی سئچیم‌لری یاخین‌دان تعقیب ائده‌رک، "اردوغانین پارتیسی سئچیم‌لری اؤنده تاماملاییب." ایفاده‌لرینی ایستیفاده ائتدی.
بلژیک
بلژیک‌ین اؤنده گلن قزئت‌لرین‌دن Le Soir، "اردوغان ادعانی قازاندی." باش‌لیغی ایله جمهور باشقانی رجب طیب اردوغانین سئچیم اوغورونو ائشیدردی.
فلامانجا نشر ائدن ده استانداارد قزئتی ده "اردوغان غلبه اعلان ائدیب، موخالیفت مانیپولاسیون وار دئییر" باش‌لیغینی مانشئته داشیندی.
دانمارک
دانمارک‌ین کؤک‌لو و سول فیکیرلی قزئتی پولیتیکن، "یالنیز بیر تور سونوندا اردوغان، هم جمهور باشقانی، هم ده پارلامنت سئچیم‌لرین‌دن ظفرله آیریلدیغینی بیلدیردی" کی ایفاده‌لرینی ایستیفاده ائتدی.
Jyllands Posten قزئتی ده سئچیم خبرینی "اردوغان، داها گوج‌لو بیر جمهور باشقانی مقامی اوچون کئچیریلن سئچیم‌لری قازاندیغینی بیلدیریب.
